CELEX: C2007/170/18
Language: bg
Date: 2007-07-21 00:00:00
Title: Дело C-228/07: Преюдициално запитване, отправено от Verwaltungsgerichtshof (Австрия) на 9 май 2007 г. — Jörn Petersen/Arbeitsmarketservice Niederösterreich

21.7.2007   
            
            
               BG
            
            
               Официален вестник на Европейския съюз
            
            
               C 170/10
            
         Преюдициално запитване, отправено от Verwaltungsgerichtshof (Австрия) на 9 май 2007 г. — Jörn Petersen/Arbeitsmarketservice Niederösterreich
   (Дело C-228/07)
   (2007/C 170/18)
   Език на производството: немски
   Препращаща юрисдикция
   Verwaltungsgerichtshof
   Страни в главното производство
   
      Ищец: Jörn Petersen
   
      Ответник: Arbeitsmarktservice Niederösterreich
   Преюдициални въпроси
   
               1)
            
            
               Обезщетение за безработица по смисъла на член 4, параграф 1, буква ж) от Регламент (ЕИО) № 1408/71 (1) на Съвета от 14 юни 1971 година за прилагането на схеми за социално осигуряване на заети лица и членове на техните семейства, които се движат в рамките на Общността, или обезщетение за инвалидност по смисъла на член 4, параграф 1, буква б) от този регламент ли е парично обезщетение, което е предоставено на безработни лица, подали заявление за предоставяне на обезщетение въз основа на пенсионно осигуряване или на социално осигуряване за трудова злополука и професионална болест, на основание на осигурен социален риск, свързан с намалена работоспособност или инвалидност, до вземане на решение за предварително изплащане на тези обезщетения и последващо прихващане с тях и което, въпреки че зависи от условието лицето да е безработно и за него да е изтекъл минималният изискуем срок, не е предмет на други условия за получаване на обезщетение за безработица, а именно работоспособност, желание и готовност за работа и което следва да се изплати, само ако в конкретния случай се предвижда предоставяне на обезщетение въз основа на пенсионно осигуряване или социално осигуряване за трудова злополука и професионална болест?
            
         
               2)
            
            
               Ако отговорът на първия въпрос е в смисъл, че посоченото обезщетение е обезщетение за безработица по смисъла на член 4, параграф 1, буква ж) от Регламент (ЕИО) № 1408/71: Противопоставя ли се член 39 ЕО на национална разпоредба, която предвижда, че правото на такова обезщетение преустановява своето действие — освен при подадено заявление от безработното лице и при изпълнени условия за това — в срок до три месеца — ако безработното лице пребивава в чужбина (в друга държава-членка)?
            
         
      (1)  ОВ L 149, стp. 2; Специално издание на български език, 2007 г., глава 5, том 1, стр. 26